cyanic-selkie/wikianc huggingface dataset:
Ταϊβάν
Πολιτική
Η Δημοκρατία της Κίνας έχει δικαιοδοσία για την Ταϊβάν, τα νησιά Τσινμέν (παλαιότερα γνωστά ως Κεμόι), Μάτσου και Πενγκχού (Πεσκαδόρες), όπως επίσης και για άλλα μικρά νησιά. Ως το 1991 η Δημοκρατία της Κίνας διεκδικούσε την κυριαρχία όλης της Κίνας και του Θιβέτ. Το 1991 ο Πρόεδρος Λι Τεν Χουί ανεπίσημα εγκατέλειψε αυτή τη διεκδίκηση. Ωστόσο, η Εθνοσυνέλευση της Δημοκρατίας της Κίνας δεν ενέκρινε ποτέ τον καθορισμό των συνόρων της και τη διάνοιξη δρόμου για την επίσημη διακήρυξη ανεξαρτησίας της Δημοκρατίας της Κίνας ή την ενδεχόμενη μετατροπή της σε Δημοκρατία της Ταϊβάν (βλέπε Κίνημα ανεξαρτησίας της Ταϊβάν). Τα σύνορα με την Κίνα και το γεγονός ότι η τελευταία θεώρησε αιτία πολέμου το θέμα της ανεξαρτησίας, αποτελούν ακόμα και σήμερα μείζονα πολιτικά ζητήματα.
Εκλογές
Δικαίωμα ψήφου στις εκλογές έχουν όσοι και όσες έχουν συμπληρώσει το 20ό έτος της ηλικίας τους. Το 2000 πρόεδρος εξελέγη από τον 1ο εκλογικό γύρο, με ποσοστό κοντά στο 39% και απέναντι σε δύο αντιπάλους, ο νομικός, πρώην δήμαρχος της Ταϊπέι και ηγέτης του Προοδευτικού Δημοκρατικού Κόμματος (DPP), Τσεν Σουέι Πιεν (Chen Shui Bian). To 1985 ο Τσεν είχε φυλακιστεί για τις πολιτικές του ιδέες. Το Μάρτιο του 2004 εξελέγη εκ νέου πρόεδρος με διαφορά μικρότερη των 30.000 ψήφων και ποσοστό 50,01%, την επόμενη μέρα απόπειρας δολοφονίας του στην πόλη Ταϊνάν.
Το 2006 εξαιτίας εμπλοκής του Προέδρου Τσεν σε σκάνδαλο, η Αντιπολίτευση («Ολογάλαζος Συνασπισμός», υπέρ του Κουομιντάνγκ) κινήθηκε για να τον καθαιρέσει. Η σχετική πρόταση μομφής όμως δεν πέρασε στο Κοινοβούλιο εξαιτίας ανεπαρκών θετικών ψήφων γι' αυτήν. Ακολούθησαν απεργίες διαμαρτυρίας και κατηγορίες εναντίον του Προέδρου για διαφθορά. Τον Οκτώβριο του 2006 απέτυχε και η δεύτερη προσπάθεια να ανατραπεί ο Πρόεδρος με πρόταση μομφής.
Στις 22 Μαρτίου του 2008 Πρόεδρος εξελέγη με 58,4% των ψήφων ο Μα Ιν Τζιόου (Ma Ying-Jeou) από το κόμμα Κουομιντάνγκ. Στις 12 Ιανουαρίου 2012 επανεξελέγη για δεύτερη φορά. Τη θέση του αντιπροέδρου ανέλαβε ο μέχρι πρότινος πρωθυπουργός της χώρας, Γου Ντεν Γι.
Τον Ιούνιο του 2013, αντιπροσωπεία του Υπουργείου των διακινεζικών σχέσεων υπέγραψε με κινέζους αντιπρόσωπους υπό κλειστών θυρών στην Κίνα, συμφωνία για την αμοιβαία διάνοιξη των δύο χωρών σε πολυάριθμες υπηρεσίες. Η κυβέρνηση υποστήριξε για μήνες ότι μία τέτοια συμφωνία είναι άκρως απαραίτητη για την οικονομική πορεία της χώρας. Η ταϊβανική βουλή αποφάσισε να εξετάσει τη συμφωνία άρθρο προς άρθρο και μόνο τότε να την εγκρίνει. Στις 18 Μαρτίου 2014 κι έπειτα από διαπληκτισμούς βουλευτών κατά τη διάρκεια των σχετικών διαβουλεύσεων που δεν προχώρησαν διόλου, προεδρεύων βουλευτής του Κουομιντάνγκ θεώρησε, μονόπλευρα και σε χρόνο δευτερολέπτων, ότι η εν λόγω συμφωνία μπορούσε να περάσει στη 2η ανάγνωση της βουλής. Πολυάριθμοι φοιτητές, φοβούμενοι ότι η συμφωνία βάζει σε κίνδυνο την εργασία χιλιάδων πολιτών αλλά και ότι εγκαθιστά μία επικίνδυνη εξάρτηση από την Κίνα, εισέβαλαν τότε στη βουλή και την κατέλαβαν για 24 μέρες. Η κύρια απαίτησή τους ήταν να ψηφιστεί νόμος που να ορίζει τον τρόπο που η χώρα μπορεί να διαπραγματεύεται και να υπογράφει συμφωνίες με άλλες χώρες και έπειτα μόνο να εξετάσει τη «συμφωνία υπηρεσιών» με την Κίνα. Οι φοιτητές έφεραν με το μέρος τους δεκάδες χιλιάδες πολίτες και κέρδισαν μία σημαντική νίκη για τη Δημοκρατία της Κίνας: αποχώρησαν στις 11 Απριλίου, έχοντας την υπόσχεση του προέδρου της βουλής Γουάν Τσιν Πιν πως θα ψηφισθεί πρώτα ο σχετικός νόμος περί διεθνών διαπραγματεύσεων.
Τον Ιανουάριο του 2016 εξελέγη η πρώτη γυναίκα πρόεδρος της Δημοκρατίας. Η Τσάι Ιν-Γουέν του Προοδευτικού Δημοκρατικού Κόμματος κέρδισε τις εκλογές με ποσοστό 56,12% και ανέλαβε την προεδρία στις 20 Μαΐου του 2016. Το ίδιο έτος το κόμμα της κέρδισε συγχρόνως και τις βουλευτικές εκλογές και για πρώτη φορά ελέγχει έκτοτε την προεδρία και την απόλυτη πλειοψηφία στη βουλή της χώρας. Η Τσάι επανεξελέγη πρόεδρος στις εκλογές του 2020.
Εθνοσυνέλευση και συνταγματικές αναθεωρήσεις
Η Εθνοσυνέλευση της Δημοκρατίας της Κίνας εξελέγη για πρώτη φορά στην Κίνα το 1947 και οι εκλογές των μελών της έγιναν το 1947-48. Ως το 1991 η θητεία τους ήταν αόριστη.
Η δεύτερη Εθνοσυνέλευση, που εξελέγη το 1991 απαρτιζόταν από 325 μέλη, τα οποία εκλέγονταν με άμεση ψηφοφορία από το κόμμα. Το 1994 το Σύνταγμα αναθεωρήθηκε και άνοιξε ο δρόμος για εκλογή του Προέδρου από το λαό. Αυτή έγινε για πρώτη φορά τον Μάρτιο του 1996. Το 2005 η Εθνοσυνέλευση αυτοκαταργήθηκε με δική της απόφαση, καθώς επικύρωσε τη συνταγματική τροποποίηση που «πέρασε» η Βουλή (Yuan).
Στις βουλευτικές εκλογές του 2001, το κόμμα DPP κέρδισε τις εκλογές (χωρίς όμως να πετύχει την απόλυτη πλειοψηφία εδρών) και σταμάτησε το μονοπώλιο του Κουομιντάνγκ στην εξουσία.
Αντιθέτως, το 1998 και το 2008, το Κουομιντάνγκ κατήγαγε μεγάλες εκλογικές νίκες. Από το 2008, τα μέλη της Βουλής είναι πλέον τα μισά των 225, ήτοι 113, μετά από ψήφισμα της ίδιας της εθνοσυνέλευσης.
Σχέσεις με Πεκίνο
Απευθείας συνομιλίες αντιπροσώπων του Πεκίνου και της Ταϊπέι έλαβαν χώρα στις 12 Ιουνίου του 2008, για πρώτη φορά έπειτα από 13 χρόνια, στο περιθώριο οικονομικής διάσκεψης. Συναντήθηκαν, ως υψηλοί αντιπρόσωποι των πολιτικών τους κομμάτων (και όχι ως αρχηγοί κρατών), ο Πρόεδρος της Κίνας Χου Τσιν Τάο με τον εκλεγμένο αντιπρόεδρο της Δημοκρατίας της Κίνας, Βίνσεντ Σιού. Στις 13 Ιουνίου υπογράφηκε στο Πεκίνο ιστορική συμφωνία για την έναρξη τακτικών αεροπορικών πτήσεων ανάμεσα στις δύο χώρες. Κατά συνέπεια, στις 15 Δεκεμβρίου του 2008 εγκαινιάστηκαν οι πρώτες αεροπορικές συνδέσεις ανάμεσα στην Κίνα και την Ταϊβάν, με το δρομολόγιο Σενζέν-Ταϊπέι, ενώ ακολούθησε ένα ακόμα δρομολόγιο από την Ταϊπέι προς τη Σαγκάη. Συνέπειες της συμφωνίας το απευθείας εμπόριο και η έναρξη ταχυδρομικών υπηρεσιών.
Σχέσεις με την Ελλάδα
Η Ελλάδα δεν διατηρεί επίσημες διπλωματικές σχέσεις με την Ταϊβάν. Το πλησιέστερο Προξενείο της βρίσκεται στο Χονγκ Κονγκ. Αντιθέτως, η Ταϊβάν διαθέτει αντιπροσωπευτικό γραφείο στην Αθήνα που εκδίδει διαβατήρια και θεωρήσεις (visas) και πιστοποιεί επίσημα έγγραφα. Από το 2012 η θεώρηση δεν είναι απαραίτητη για τους πολίτες των δύο χωρών, εφόσον διαθέτουν διαβατήριο με ισχύ άνω των 6 μηνών και παραμείνουν στην άλλη χώρα για περίοδο μικρότερη των 3 μηνών.
Διοικητική διαίρεση
Η Δημοκρατία της Κίνας σήμερα διοικεί την Ταϊβάν και τα νησιά Πεσκαδόρες και αριθμεί πέντε μεγάλους δήμους: Ταϊπέι, Νέα Ταϊπέι δηλ. προαστιακή Ταϊπέι (Hsinpei ή Xinpei ή New Taipei city), Καοσιούνγκ, Ταϊτσούνγκ και Ταϊνάν. Θεωρητικά διοικεί επίσης την επαρχία Φου-τσιεν (Fujian ή Fukien) η οποία ανήκει όμως στη Λαϊκή Δημοκρατία της Κίνας. Αυτή περιλαμβάνει 20 υπεράκτια νησιά, ανάμεσά τους και τα Κεμόι (Τσιν-μεν) και Μάτσου, τα οποία όντως διοικεί η Δημοκρατία της Κίνας.
Η πιο πρόσφατη διαίρεση περιλαμβάνει 17 κομητείες (Σιέν, ενικός και πληθυντικός), 3 επαρχιακούς δήμους* (Σιχ, ενικός και πληθυντικός) και 5 ειδικούς δήμους** (Τσ-Σιά Σιχ, ενικός και πληθυντικός): Πα-Τε, Τσαν-Χοά, Τσιά-Γι*, Το-Λίου, Χουά-Λιέν, Χσιν-Τσου*, Κάο-Σιόν**, Τσι-Λον*, Μα-Κον, Μιάο-Λι, Ναν-Τχόου, Πόλη της Νέας Ταιπέι (Σιν-Πέι)**, Πιν-Τον, Πιν-Σεν, Πού-Σι, Τχάι-Πάο, Τχάι-Τσον**, Τχάι-Ναν**, Τχάι-Πέι**, Τχάι-Τον, Τάο-Γιουάν, Γιαν-Μέι, Ι-Λαν, Τσον-Λι και Τσου-Πέι.
NBA 2018-19
Το NBA 2018-19 είναι το 73ο αγωνιστικό έτος της κορυφαίας διοργάνωσης καλαθοσφαίρισης των ΗΠΑ. Η κανονική περίοδος ξεκίνησε στις 16 Οκτωβρίου του 2018. Το All Star Game του 2019 διεξήχθη στο Spectrum Center στη Σάρλοτ (Βόρεια Καρολίνα). Η κανονική περίοδος ολοκληρώθηκε στις 10 Απριλίου 2019 και τα Πλέι Οφ ξεκίνησαν στις 13 Απριλίου.
Ταϊβάν
Δημογραφία
Το προσδόκιμο ζωής στο σύνολο του πληθυσμού ήταν σύμφωνα με εκτιμήσεις του 2021 τα 80,95 χρόνια (77,93 χρόνια οι άνδρες και 84,14 οι γυναίκες). Στις 30 Νοεμβρίου 2013 ο γυναικείος πληθυσμός ξεπέρασε, για πρώτη φορά στα τελευταία 100 χρόνια, τον ανδρικό (11.684.133 γυναίκες και 11.683.187 άνδρες).
NBA 2018-19
Μεταγραφική περίοδος
Η μεταγραφική περίοδος στο NBA ξεκινάει την 5η Ιουλίου. Φέτος ξεκίνησε την 5η Ιουλίου 2018. Οι ομάδες έχουν το δικαίωμα να κάνουν προσφορά σε παίκτες οι οποίοι δεν έχουν συμβόλαιο με κάποια ομάδα και άρα είναι ελεύθεροι. Οι ομάδες έχουν ένα ανώτατο όριο στα χρήματα που μπορούν να σπαταλήσουν για συμβόλαια παικτών (και νυν και νέων), γνωστό και ως Salary Cup. Το όριο φέτος ανεβαίνει στα 102 εκατομμύρια δολάρια (πέρυσι ήταν στα 93 εκατομμύρια). Αυτό σημαίνει ότι το σύνολο των συμβολαίων όλων των παικτών μιας ομάδας, δεν μπορει να ξεπεράσει τα 102 εκατομμύρια δολάρια. Οι ελεύθεροι παίκτες χωρίζονται σε Restricted και Unrestricted. Οι unrestricted είναι ελεύθεροι να διαπραγματευτούν με όποιον θέλουν. Από την άλλη, οι restricted ανήκουν ακόμα στην πρώην ομάδα τους. Έτσι αν κάποια άλλη ομάδα τους κάνει μια προσφορά τότε η ομάδα του restricted μπορεί να ισοφαρίσει αυτή τη προσφορά ακόμα και αν ξεπερνάει το Salary Cup. Αυτή είναι η μία και μοναδική περίπτωση κατά την οποία μια ομάδα μπορεί να ξεπεράσει το ανώτατο όριο συμβολαίων. Επίσης στο NBA υπάρχουν και κάποια ειδικά συμβόλαια στα οποία οι παίκτες αφού λήξει το συμβόλαιό τους έχουν τη δυνατότητα να υπογράψουν για 1 ακόμη χρόνο με την ίδια ομάδα ή να σπάσουν το συμβόλαιο και να γίνουν ελεύθεροι παίκτες.
Ταϊβάν
Θρησκεία
Στη Δημοκρατία της Κίνας υπάρχει επίσημα ανεξιθρησκεία. Οι βασικότερες θρησκείες είναι: Βουδισμός, Ταοϊσμός, Ι-Κουάν Τάο, Χριστιανισμός (κυρίως Προτεστάντες, Καθολικοί και Μάρτυρες του Ιεχωβά ), Κομφουκιανισμός, Ισλάμ, κλπ. Παράλληλα με την άσκηση θρησκειών σε διαφόρων ειδών ναούς, λαμβάνει επίσης χώρα, σε οικογενειακό επίπεδο, η λατρεία των προγόνων.
Γλώσσες
Οι περισσότεροι κάτοικοι μιλούν Κινεζικά, κυρίως Μανδαρινικά ή Χοκιέν. Περισσότερο ομιλούμενη είναι η Χοκιέν (13,5 εκατομμύρια ομιλητές), αλλά παράλληλα ομιλείται και η Μανδαρινική (4,5 εκατομμύρια ομιλητές). Η ταϊβανέζικη χάκα (με 2,58 εκατομμύρια ομιλητές) ομιλείται κυρίως σε κάποιες επαρχίες στα βόρεια. Υπάρχουν πάνω από 100.000 ομιλητές γλωσσών των ιθαγενών της Ταϊβάν, ενώ οι μεταναστευτικές κοινότητες από το εξωτερικό έχουν φέρει τις δικές τους γλώσσες. Η περισσότερο δημοφιλής μορφή της κινεζικής στην Ταϊβάν είναι η μανδαρινική.
NBA 2018-19
NBA Draft 2018
Το NBA Draft είναι μια διαδικασία κατά την οποία οι 30 ομάδες που συμμετέχουν στο NBA, επιλέγουν 2 παίκτες από αυτούς που τελειώσανε το κολλέγιο και εχουν αποφασίσει να ξεκινήσουν την καριέρα τους στο NBA. Για να είναι πιο δίκαιο υπάρχει ένας κανόνας για το με ποια σειρά θα επιλέξουν οι ομάδες. Οι χειρότερες ομάδες της προηγούμενης σεζόν παίρνουν τις πρώτες επιλογές ενω οι καλύτερες ομάδες της προηγούμενης σεζόν παίρνουν τις τελευταιες επιλογές. Για να καθοριστεί ποιες ομάδες θα πάρουν τις 14 πρώτες επιλογές γίνεται κλήρωση στην οποία συμμετέχουν οι 14 ομάδες που δεν συμμετείχαν στα πλέι οφ της προηγούμενης σεζόν. Οι ομάδες με τα χειρότερα ρεκόρ έχουν πάντα πιο πολλές πιθανότητες να πάρουν τις πρώτες 3 επιλογές. Στη φετινή κλήρωση, οι Φοίνιξ Σανς κέρδισαν την 1η επιλογή του φετινού NBA Draft. Οι Σακραμέντο Κινγκς έχουν το 2ο πικ για το φετινό draft. Το 3ο πικ το είχαν οι Ατλάντα Χοκς όμως αντάλλαξαν το πικ τους στους Ντάλας Μάβερικς. Το NBA Draft αποτελείται από 2 γύρους. Στον 1ο γύρο η σειρά αποφασίζεται με τον προαναφερθέντα τρόπο ενώ στον 2ο γύρο η σειρά ειναι η ακριβώς αντίθετη από αυτή του 1ου γύρου. Δηλάδη αυτός που είχε την 30η (δηλαδή τελευταία) επιλογή στον 1ο γύρο, θα έχει την 1η επιλογή στον 2ο γύρο και πάει λέγοντας. Στην 1η επιλογή επίλεγεται ο καλύτερος παίκτης από αυτούς που έχουν δηλώσει συμμετοχή στο Draft. Στο παρελθόν στην 1η επιλογή έχουν επιλεχθεί μεγάλοι παίκτες, όπως για παράδειγμα ο Magic Johnson, ο Allen Iverson, ο LeBron James κτλ. Ο καλύτερος παίκτης στην ιστορία ο οποίος είχε επιλεγεί εκτός 10αδας ήταν ο Kobe Bryant ο οποίος είχε επιλεγεί στην 13η επιλογή από τους Σάρλοτ Χόρνετς (και ανταλλάχθηκε στους Λος Άντζελες Λέικερς αμέσως μετά το Draft). Το NBA Draft 2018 διεξήχθη στις 21 Ιουνίου 2018 στο Barclays Center του Μπρούκλιν.
Πρώτος Γύρος
ΣΗΜ.: Μερικές ομάδες μπορεί να έχουν ανταλλάξει τις επιλογές τους για το φετινό Draft οπότε ενδέχεται μερικές ομάδες να έχουν συνολικά πάνω από 2 επιλογές ή ενδέχεται να υπάρχει στις πρώτες επιλογές μια ομάδα που συμμετείχε στα πλέι οφ της προηγούμενης σεζόν.
Ταϊβάν
Κλίμα
Το κλίμα της Ταϊβάν είναι υποτροπικό στο κέντρο και στα βόρεια, τροπικό στα νότια, με ζεστά, υγρά καλοκαίρια και ήπιους χειμώνες. Κατά την περίοδο του καλοκαιριού αλλά πρακτικά έως και τον Οκτώβριο μήνα, κάνουν αισθητό το πέρασμά τους τροπικές καταιγίδες και τυφώνες που ενίοτε είναι καταστροφικοί. Η χώρα είναι επίσης έντονα σεισμογενής.
NBA 2018-19
Κανονική Περίοδος
Οι 30 ομάδες που συμμετέχουν στο πρωτάθλημα χωρίζονται σε 2 περιφέρειες, δυτική και ανατολική, και η κάθε περιφέρεια χωρίζεται σε 3 κατηγορίες. Οι κατηγορίες της δυτικής περιφέρειας είναι: Βορειοδυτική, Ειρηνικός, Νοτιοδυτική. Οι κατηγορίες της ανατολικής περιφέρειας είναι: Ατλαντική, Κεντρική, Νοτιοανατολική. Τα ονόματα των περιφερειών και των κατηγοριών ορίζουν την γεωγραφική τους τοποθεσία στις ΗΠΑ. Με αυτό το κριτήριο επιλέγεται και ποιες ομάδες θα έχει η κάθε περιφέρεια και κατηγορία.
Ταϊβάν
Κλίμα
Η γεωγραφία της Ταϊβάν παρουσιάζει πολλούς ποταμούς και δύο βασικές οροσειρές με πολλές κορυφές που ξεπερνούν τα 3.000 μέτρα. Η ψηλότερη κορυφή είναι το όρος Γιουσάν (Jade mountain) με ύψος 3.952 μ. Στην Ταϊβάν υπάρχουν αρκετά Εθνικά πάρκα, εκ των οποίων το Ταρόκο, στην κομητεία του Χουαλιέν, φημισμένο για τη φυσική ομορφιά του εν μέσω νερών και φαραγγιών (σε περίπτωση κακοκαιρίας δεν ενδείκνυται η επίσκεψή του λόγω κινδύνου κατολισθήσεων).
NBA 2018-19
Playoffs
Τα Πλέι-Οφ της σεζόν 2018-19 ξεκίνησαν στις 13 Απριλίου 2019. Στα Πλέι-Οφ προκρίνονται οι πρώτες 8 ομάδες από κάθε περιφέρεια. Οι ομάδες παίζουν μόνο με ομάδες της δικιάς τους περιφέρειας ώσπου στο τέλος μένει 1 ομάδα από κάθε περιφέρεια και παίζουν στους Τελικούς του NBA. Σε κάθε περιφέρεια διεξάγονται 3 φάσεις Πλέι-Οφ. Η πρώτη φάση (ή αλλιώς προημιτελικά), η 2η φάση (ή αλλιώς ημιτελικά) και οι τελικοί της περιφέρειας και στο τέλος έχουμε τους τελικούς του NBA (όπου συμμετέχει η νικήτρια ομάδα της κάθε περιφέρειας). Στους προημιτελικούς της κάθε περιφέρειας αγωνίζονται: ο 1ος με τον 8ο, ο 2ος με τον 7ο, ο 3ος με τον 6ο και ο 4ος με τον 5ο. Το πλεονέκτημα έδρας το έχει πάντα η ομάδα που τερμάτισε υψηλότερα στην κανονική διάρκεια. Η κάθε ομάδα χρειάζεται 4 νίκες για να προκριθεί στην επόμενη φάση (δηλ. μάξιμουμ 7 αγώνες). Οι πρώτοι 2 αγώνες διεξάγονται στην έδρα της ομάδας με το πλεονέκτημα, οι 2 επόμενοι είναι στην έδρα της άλλης ομάδας και μετά αν χρειαστούν και άλλα ματς πάει ως εξής: 5ο ματς στην έδρα της ομάδας με το πλεονέκτημα, 6ο ματς στην έδρα της άλλης ομάδας και 7ο ματς στην έδρα της ομάδας με το πλεονέκτημα.
Ταϊβάν
Χρονολόγηση - αργίες
Ο τρόπος χρονολόγησης στην Ταϊβάν είναι διπλός: ισχύει αφενός η Διεθνής χρονολόγηση, αλλά στα επίσημα έγγραφα ισχύει η χρονολόγηση με αφετηρία το 1912, έτος κατά το οποίο ο Σουν Γιατ Σεν (επίσημα αποδεκτός ως «Ιδρυτής και πατέρας του έθνους») εκλέχθηκε στην Κίνα ως προσωρινός Πρόεδρος 臨時大總統 (για παράδειγμα, το έτος 2014 γράφεται ως 103ο Έτος Δημοκρατίας).
Επίσης χρησιμοποιούνται δύο ημερολόγια: το Δυτικοευρωπαϊκό ηλιακό ημερολόγιο και το σεληνιακό το οποίο είναι «κινητό» ημερολόγιο. Για το λόγο αυτό εορτάζεται η παραμονή του νέου έτους τους μήνες Ιανουάριο ή Φεβρουάριο. Το σεληνιακό έτος περιλαμβάνει συνήθως 12 μήνες των 29-30 ημερών, αλλά κάθε 2 ή 3 χρόνια είναι «δίσεκτο» και παρουσιάζει έναν ολόκληρο 13ο μήνα.
Παιδεία
Η κινεζική γραφή περιλαμβάνει περισσότερες από 10.000 «μονοσύλλαβες» λέξεις. Η εκμάθηση της κινεζικής στο Δημοτικό σχολείο γίνεται με την αρωγή ενός συστήματος 37 φωνημάτων που ονομάζεται κοινώς «Μποπομοφό» από το όνομα των τεσσάρων πρώτων φωνημάτων. Η γραφή σχολικών βιβλίων της πρωτοβάθμιας εκπαίδευσης στην κινεζική και κατά παράλληλο τρόπο σ' αυτό το σύστημα εξυπηρετεί την ευκολότερη ανάγνωση των ιδεογραμμάτων και κατανόηση της γλώσσας.
Το υπουργείο Παιδείας αριθμεί πολυάριθμα Ανώτατα εκπαιδευτικά ιδρύματα, δημόσια και ιδιωτικά.
Σύστημα υγείας
Η Δημοκρατία της Κίνας έχει δημόσιο σύστημα υγείας στο οποίο μπορούν να συμμετέχουν οι πολίτες της αλλά και οι αλλοδαποί με κάποιες προϋποθέσεις, όπως για παράδειγμα η εκ των προτέρων συνεχής παραμονή 6 μηνών στη χώρα. Το μηνιαίο αντίτιμο για την παροχή ασφάλισης είναι σχετικά χαμηλό. Τα νοσοκομεία εξυπηρετούν με μεγάλη αποτελεσματικότητα το κοινό από το πρωί έως το βράδυ (πέρα των επειγόντων), ενώ πολυάριθμα είναι και τα ιδιωτικά ιατρεία, στη μεγάλη τους πλειοψηφία συμβεβλημένα.
Στρατός
Η στρατιωτική θητεία διάρκειας 11 μηνών (το 2013) είναι υποχρεωτική για τους άνδρες από την ηλικία των 19 ετών και προβλέπεται σταδιακά να γίνει εξ' ολοκλήρου επαγγελματική.
Μεταφορές
Η οδήγηση γίνεται στη δεξιά πλευρά του δρόμου. Η ελληνική διεθνής άδεια οδήγησης ισχύει στη Δημοκρατία της Κίνας για 3 μήνες. Η ελληνική όμως άδεια δε μπορεί να μετατραπεί σε ταϊβανική λόγω έλλειψης αμοιβαίας αποδοχής.
Εκτός του γενικού οδικού δικτύου και ταχέων αυτοκινητοδρόμων στη Δυτική κυρίως Ταϊβάν, η χώρα διαθέτει δημόσιο σιδηρόδρομο που καλύπτει τη νήσο περιμετρικά, καθώς και υπερταχύ σιδηρόδρομο που τον αξιοποιεί ιδιωτική εταιρεία. Τα κύρια διεθνή αεροδρόμια της χώρας είναι το Διεθνές Αεροδρόμιο Ταϊβάν Ταογιουάν (κωδ. TPE, σε απόσταση 50 χιλιομέτρων από την πρωτεύουσα), το Διεθνές Αεροδρόμιο της Καοσιούνγκ (KHH), το Διεθνές Αεροδρόμιο της Ταϊπέι (TSA) και το Αεροδρόμιο Ταϊτσούνγκ (RMQ). Δύο είναι τα βασικότερα λιμάνια της, του Τσιλάν (βόρεια της Ταϊπέι) και το λιμάνι της συμπρωτεύουσας Καοσιούνγκ.
Ως μονάδα βάρους χρησιμοποιούνται παράλληλα το κιλό (1 κιλό = 1000 γρ.) και το ταϊβανικό κιλό «Τσιν» (1 ταϊβ. κιλό = 600 γρ).
Νόμισμα
Το νόμισμα της Δημοκρατίας της Κίνας είναι το Νέο δολάριο Ταϊβάν (Τάι-πι ή αλλιώς Γιουάν και συντομογραφικά NTd ή TWD). 31.5 νέα δολάρια Ταϊβάν = 1 ευρώ (ισοτιμία της 27ης Νοεμβρίου 2021).
Εξωτερικοί σύνδεσμοι
* * Κατηγορία:Κράτη της Βορειοανατολικής Ασίας Κατηγορία:Πρώην Ιαπωνικές αποικίες Κατηγορία:Μη αναγνωρισμένα ή σε μεγάλο βαθμό μη αναγνωρισμένα κράτη
Κεσμ
Το Κεσμ (, προφέρεται ɢeʃm), παλαιότερα γνωστό επίσης και ως Κισμ, είναι ένα Ιρανικό νησί στο Στενό του Ορμούζ, που χωρίζεται από την ηπειρωτική χώρα από το Στενό Κλάρενς/Χουράν στον Περσικό Κόλπο (με συντεταγμένες 26°50′Β 56°0′Α). Είναι το μεγαλύτερο νησί στο Ιράν.
Γεωγραφία
αριστερά|μικρογραφία|280x280εσ|Το Κεσμ από το διάστημα, τον Αύγουστο του 2000 μικρογραφία|Παραλία στο νησί Κεσμ Το νησί Κεσμ βρίσκεται λίγα χιλιόμετρα από την νότια ακτή του Ιράν (στον Περσικό Κόλπο), απέναντι από τις πόλεις Μπαντάρ Αμπάς και Μπαντάρ Χαμίρ. Το νησί φιλοξενεί μια ελεύθερη ζώνη δικαιοδοσίας 300 τ.χλμ., με μήκος 135 χιλιομέτρων και είναι στρατηγικό σημείο στο Στενό του Ορμούζ, μόλις 60 χιλιόμετρα από το λιμάνι Χασάμπ του Ιράν και περίπου 180 χιλιόμετρα από το Πορτ Ρασίντ των ΗΑΕ. Το νησί, στο πλατύτερο σημείο του, που βρίσκεται κοντά στο κέντρο του νησιού, εκτείνεται σε 40 χιλιόμετρα. Ομοίως, στο στενότερο σημείο του νησιού εκτείνεται σε 9.4 χιλιόμετρα. Το νησί έχει έκταση 1.491 τ.χλμ. και 2.5 φορές το μέγεθος του Μπαχρέιν. Η πόλη Κεσμ, στο ανατολικότερο σημείο του νησιού, απέχει 22 χιλιόμετρα από το Μπαντάρ Αμπάς, ενώ το πιο κοντινό σημείο του νησιού απέχει 2 χιλιόμετρα από την ηπειρωτική χώρα.
Η μέση θερμοκρασία στο νησί είναι περίπου 27 °C. Οι θερμότεροι μήνες είναι από τον Ιούνιο μέχρι τον Αύγουστο, και οι ψυχρότεροι από τον Οκτώβριο μέχρι τον Ιανουάριο. Η μέση ετήσια βροχόπτωση είναι 183.2 χιλιοστά.
Το νησί αποτελείται από 59 πόλεις και χωριά και είχε πληθυσμό 117.774 κατοίκων στην Απογραφή του 2011. Ο τοπικός πληθυσμός που ασχολούνται με την αλιεία, την κατασκευή ντόου, το εμπόριο και τις υπηρεσίες. Επιπλέον 30.000 άτομα εργάζονται σε διοικητικές και βιομηχανικές υπηρεσίες ή είναι φοιτητές.
Υπάρχουν σχέδια για τη κατασκευή μιας γέφυρας που θα συνδέει το Κεσμ με το υπόλοιπο του Ιράν.
Ιστορία
δεξιά|μικρογραφία|Ταφόπλακα στο πορτογαλικό κάστρο του Κεσμ Τα ιστορικά αρχεία για το Κεσμ χρονολογούνται μέχρι την προϊσλαμική εποχή. Ονόματα όπως τα Κεσμ, Κις και Τουνμπ σηματοδότησαν την μακρά παραμονή των Ιλαμιδών στην περιοχή, πολλούς αιώνες π.Χ. Είναι, προφανώς, το νησί που ονομάζεται Αλεξάνδρεια ή Αρασία από τον Πτολεμαίο (Βιβλίο 6, Κεφ. 4), τον 2ο αιώνα μ.Χ. και ως Αλεξάνδρεια από τον Αμμιανό Μαρκελλίνο τον 4ο αιώνα. Λόγω της στρατηγικής γεωπολιτικής της θέσης, κοντά στις εκβολές του περσικού Κόλπου, έχει δεχθεί εισβολές από τους Ιλαμίδες (Ελαμίτες), τους Ομαϋάδες, του Αββασίδες, καθώς και τους Πορτογάλους και τους Άγγλους. Κατά τη διάρκεια της διοίκησης της Αυτοκρατορίας των Σασσανιδών το νησί ονομαζόταν Αμπαρκαουάν. Σύμφωνα με τα ιστορικά αρχεία, το νησί Κεσμ φημίζεται ως κέντρο εμπορίου και ναυσιπλοΐας. Η οικονομία άνθισε κατά τη διάρκεια της εποχής των Δαϊλαμιτών και των Μπουγιδών, καθώς εμπορικά πλοία ταξίδευαν ανάμεσα στο Κεσμ και την Κίνα, την Ινδία και την Αφρική.
Ο εξερευνητής Ουίλλιαμ Μπάφιν τραυματίστηκε θανάσιμα στο Κεσχμ το 1622 κατά τη διάρκεια μιας μάχης ενάντια πορτογαλικές δυνάμεις που κατέλαβαν το φρούριο, γνωστό στα αγγλικά ως "Φόρτε ντε Κουεϊσόμε".
Το Κεσμ είναι επίσης μια υποτιθέμενη τοποθεσία του Κήπου της Εδέμ, σύμφωνα με την Αγία Γραφή Κάσσελς.
Οικονομία
Η αλιεία είναι ένα κορυφαίο επάγγελμα που απασχολεί τους κατοίκους του νησιού. Στη λίγη καλλιεργήσιμη γη που υπάρχει, καλλιεργούνται χουρμαδιές και πεπόνια. Στην νοτιοανατολική ακτή εξορύσσεται αλάτι.
Το Κεσμ είναι γνωστή για το ευρύ φάσμα των αγροτουριστικών αξιοθέατων όπως τα θαλάσσια δάση Χάρα. Σύμφωνα με τους οικολόγους, περίπου το 1.5% των πουλιών παγκοσμίως και το 25% των μητρικών πουλιών του Ιράν μεταναστεύουν ετησίως για τα δάση, τα οποία είναι το πρώτο εθνικό γεωπάρκο στο Ιράν. Ένα αρχαίο πορτογαλικό φρούριο, ιστορικά τζαμιά, τα ιερά Σεγιέντ Μοζαφάρ και Μπίμπι Μαριάμ, διάφορες λίμνες και μαγκρόβια δάση είναι στα τουριστικά αξιοθέατα στο νησί, τα οποία εκτείνονται κατά μήκος των γαλανών νερών του περσικού Κόλπου. Αρκετοί θόλοι, αλμυρά σπήλαια, η διατηρητέα περιοχή στο χωριό Σιμπντεράζ όπου εκκολάπτονται οι χελώνες Χώκσμπιλ, καθώς και πολλές προβλήτες και αποβάθρες είναι μεταξύ των τουριστικών δυνατοτήτων του νησιού. Τα νησιά Ναζ βρίσκονται στη νότια πτέρυγα του νησιού Κεσμ. Όστρακα, κοράλλια, πολύχρωμα ψάρια και θαλάσσια πτηνά σε αυτά τα νησιά προσελκύουν πολλούς τουρίστες. Το περπάτημα προς τα νησιά σε μαλακό και υγρό χαλίκι είναι δυνατό μέσα από ένα τρόπο σύνδεσης χαλικιού μεταξύ των νησιών αυτών και του Κεσμ την ώρα της άμπωτης.
Πτήση 655 της Iran Air
Στις 3 Ιουλίου 1988, ένα Airbus A300 Iran Air (Πτήση 655 της Iran Air), καταρρίφθηκε από το καταδρομικό USS Vincennes του Αμερικανικού Ναυτικού νότια του νησιού, με αποτέλεσμα τον θάνατο 290 πολιτών. Τα συντρίμμια έπεσαν 2.5 χιλιόμετρα νότια της ακτής του Κεσμ.
Υπόγεια Στρατιωτική Εγκατάσταση του Νησιού Κεσμ
Στις 20 Ιανουαρίου 2012, η OSGEOINT ίδρυσε μια υπόγεια στρατιωτική εγκατάσταση στο νησί Κεσμ, η οποία κατά συνέπεια θα μπορούσε να στεγάσει τα ιρανικά υποβρύχια κλάσης Γκαντίρ-Ναχάνγκ.
Βιβλιογραφία
<div class="cx-template-editor-title" title="Indicate that a given span of text belongs to a particular language. Allows browsers to correctly present and pronounce foreign languages.">Lang  Language tag <span data-key="1" title="A language tag, or an ISO 639 language code." class="cx-template-editor-param-desc"> ar    Text <span data-key="2" title="The text belonging to the language specified." class="cx-template-editor-param-desc"> الكوخردى ، محمد ، بن يوسف، (كُوخِرد حَاضِرَة اِسلامِيةَ عَلي ضِفافِ نَهر مِهران) الطبعة الثالثة ،دبى: سنة 199۷ للميلاد <div class="cx-template-editor-title" title="Indicate that a given span of text belongs to a particular language. Allows browsers to correctly present and pronounce foreign languages.">Lang  Language tag <span data-key="1" title="A language tag, or an ISO 639 language code." class="cx-template-editor-param-desc"> ar    Text <span data-key="2" title="The text belonging to the language specified." class="cx-template-editor-param-desc"> کامله،القاسمی، بنت شیخ عبدالله، (تاریخ لنجة)  مکتبة دبي للتوزیع، الامارات: الطبعة الثانية عام ۱۹۹۳ للمیلاد <div class="cx-template-editor-title" title="Indicate that a given span of text belongs to a particular language. Allows browsers to correctly present and pronounce foreign languages.">Lang  Language tag <span data-key="1" title="A language tag, or an ISO 639 language code." class="cx-template-editor-param-desc"> ar    Text <span data-key="2" title="The text belonging to the language specified." class="cx-template-editor-param-desc"> الوحیدی الخنجی، حسین بن علی بن احمد،  «تاریخ لنجه» ، الطبعة الثانية دبی: دار الأمة للنشر والتوزیع، ۱۹۸۸ للمیلاد <div class="cx-template-editor-title" title="Indicate that a given span of text belongs to a particular language. Allows browsers to correctly present and pronounce foreign languages.">Lang  Language tag <span data-key="1" title="A language tag, or an ISO 639 language code." class="cx-template-editor-param-desc"> fa    Text <span data-key="2" title="The text belonging to the language specified." class="cx-template-editor-param-desc"> اطلس گیتاشناسی استان‌ های ایران
Εξωτερικοί σύνδεσμοι
Κατηγορία:Πρώην πορτογαλικές αποικίες Κατηγορία:Περσικός Κόλπος Κατηγορία:Νησιά του Ιράν
Mac OS X Snow Leopard
Το Mac OS X Snow Leopard (έκδοση 10.6) είναι η έβδομη έκδοση του λειτουργικού συστήματος της Apple, Mac OS X.
Αυτή η έκδοση του Mac OS X εστιάζει στη βελτίωση της απόδοσης, της αποτελεσματικότητας και της μείωσης του συνολικού ίχνους μνήμης του σε σύγκριση με τον προκάτοχό του Mac OS X v10.5 "Leopard", παρά τα νέα χαρακτηριστικά γνωρίσματα του τελικού χρήστη. Αυτή είναι επίσης η πρώτη έκδοση Mac OS από την εισαγωγή του Συστήματος 7.1.2 που δεν υποστηρίζει την αρχιτεκτονική PowerPC, όπως η Apple σκοπεύει τώρα να επικεντρωθεί στην τρέχουσα γραμμή των Intel-based προϊώντων. Το Snow Leopard κυκλοφόρησε στις 28 Αυγούστου 2009, και είναι διαθέσιμο ως αναβάθμιση για τους Intel-based υπολογιστές Macintosh. Ενός χρήστη άδειες και «οικογενειακά πακέτα» για αριθμό έως πέντε υπολογιστών είναι διαθέσιμες. Για να τύχουν υπολογιστές Mac που αγοράστηκαν μετά από 8 Ιουνίου, 2009 η Apple προσέφερε έκπτωση των τιμών μέσω του «μέχρι σήμερα». Ενώ η άδεια για την λιανική εκδοχή του Snow Leopard περιορίζει την αναβάθμιση για τους χρήστες του Mac OS X v10.5 "Leopard", η εταιρία έχει αναγνωρίσει ότι δεν υπάρχει τεχνικό εμπόδιο, που να αποτρέπει μια άμεση αναβάθμιση από το Mac OS X v10.4 "Tiger". Η προτεινόμενη διαδρομή αναβάθμισης από την Apple για το OS X" Tiger "είναι μέσα από την τρέχουσα έκδοση του" Mac Box Set ", η οποία περιλαμβάνει το Mac OS X Snow Leopard, iLife '09 και iWork '09.
Κατηγορία:MacOS
Άτταλος Γ΄ της Περγάμου
Ο Άτταλος Γ΄ ο Φιλομήτωρ (βασ. 138 π.Χ. - 133 π.Χ.) ήταν ηγεμόνας του ελληνιστικού βασιλείου της Περγάμου στη Μικρά Ασία, μέλος της Δυναστείας των Ατταλιδών. Ήταν γιος του Ευμένη Β΄ του Σωτήρος και της Στρατονίκης. Η ολιγόχρονη βασιλεία του δεν χαρακτηρίζεται από ιδιαίτερα αξιοσημείωτα γεγονότα. Διακρίθηκε ωστόσο ως βοτανολόγος, ενώ συνέγραψε και σχετικό σύγγραμμα στο οποίο κάνουν αναφορά πολλές πηγές της αρχαιότητας. Όταν πέθανε ήταν άτεκνος και συνεπώς επέλεξε να κληροδοτήσει το βασίλειό του στη Ρωμαϊκή Δημοκρατία.
Νεανική ηλικία
Ο Άτταλος Β΄ βασίλεψε για 21 έτη, ωστόσο ήδη από το 153 π.Χ. είχε αναγορεύσει τον γιο του αδερφού του επισήμως διάδοχο, πράξη που βρήκε σύμφωνη και τη Ρώμη. Στα τελευταία χρόνια της ζωής του, απολαμβάνοντας μακροχρόνια ειρήνη και κουρασμένος από τη μεγάλη του ηλικία, σταδιακά άφηνε να διαχειρίζονται οι υπουργοί του τις κρατικές υποθέσεις. Ο Άτταλος πέθανε τελικά στην ηλικία των 82 ετών το 138 π.Χ. κληροδοτώντας τον θρόνο του στον ανιψιό του.
Περίοδος βασιλείας
Οι πληροφορίες που διαθέτουμε για την περίοδο της βασιλείας του Αττάλου Γ΄ είναι αποσπασματικές και σχετικά μπερδεμένες. Οι πηγές τον περιγράφουν ως βίαιο και εκκεντρικό πρόσωπο, που επεδείκνυε παθολογική αγάπη για τη μητέρα του. Σύμφωνα με τον Ιουστίνο θανάτωσε πολλούς συγγενείς και αυλικούς με την κατηγορία ότι οδήγησαν, πότε τη μητέρα του Στρατονίκη, πότε τη σύζυγό του Βερενίκη, στην καταστροφή. Μετά τα γεγονότα αυτά η ψυχολογία του είχε καταστραφεί και υιοθετώντας εμφάνιση και συμπεριφορά ατόμου πνιγμένου από τις τύψεις κλείστηκε στον εαυτό του, έπαψε να εμφανίζεται δημόσια και επέδειξε αδιαφορία για τη διακυβέρνηση.
Από την άλλη πλευρά, οι επιγραφικές μαρτυρίες, που περιλαμβάνουν πληροφορίες για τις ευεργεσίες του, αλλά και για τουλάχιστον μία στρατιωτική του επιτυχία, τον παρουσιάζουν υπό ένα θετικότερο πρίσμα. Στα χρόνια του εγκλεισμού του αφιέρωσε τον χρόνο του στη μελέτη της βοτανικής, της κηπευτικής και της φαρμακολογίας, περνώντας πολλές ώρες στους βασιλικούς κήπους, ανακατεύοντας δηλητηριώδη βότανα με ακίνδυνα. Θα πρέπει να υπήρξε ιδιαίτερα προικισμένος και καταρτισμένος στον εν λόγω τομέα, αν λάβουμε υπόψη πως για το πρόσωπό του αναφέρεται κολακευτικά ο σπουδαίος ιατρός Γαληνός. Τον Άτταλο Γ΄ αναφέρουν ιδιαίτερα για τις γνώσεις του στη γεωπονική και βοτανική οι Ουάρρων, Διόδωρος ο Σικελιώτης, ο Πλούταρχος καθώς και ο Πλίνιος, που φέρονται να χρησιμοποίησαν το σύγγραμμά του «Περί γεωργίας». Από το σύγγραμμα αυτό σώζονται αποσπάσματα σε έργα άλλων συγγραφέων. Περιείχε κατάλογο φυτών και ιδιαίτερα δηλητηριωδών. Κυρίως όμως αναφερόταν στη γεωργία και την κηπευτική.
Φαίνεται επίσης πως απολάμβανε να δουλεύει το μπρούτζο και το κερί κατασκευάζοντας αγάλματα. Τέλος καταπιάστηκε με την κατασκευή ενός μνημείου προς τιμήν της μητέρας του. Ωστόσο φαίνεται πως έμεινε πολλές ώρες στον ήλιο, με αποτέλεσμα να ασθενήσει και να πεθάνει από τις επιπλοκές.
Κληρονομιά
Όσον αφορά την πολιτική του, φαίνεται πως διατήρησε τις εξαιρετικές σχέσεις του κράτους του με τους Ρωμαίους, ενώ δεν υπάρχουν μαρτυρίες για εσωτερικές διενέξεις κατά τη διάρκεια της – σύντομης ομολογουμένως – βασιλείας του. Εντούτοις, ο απρόσμενος θάνατός του το 133 π.Χ. ξεκίνησε μια αλυσιδωτή αντίδραση γεγονότων που οδήγησαν τελικά στην ενσωμάτωση ολόκληρης της Μικράς Ασίας στο ρωμαϊκό κράτος. Όντας άτεκνος, στη διαθήκη του κληροδότησε το βασίλειό του στους Ρωμαίους, γεγονός που δεν είναι μεμονωμένο στην ιστορία της ελληνιστικής εποχής. Για παράδειγμα αναλόγως είχε πράξει και ο Πτολεμαίος Απίων, τελευταίος ανεξάρτητος ηγεμών της Κυρηναϊκής. Το δε θησαυροφυλάκιο του βασιλείου του μοιράστηκε δια νόμου στους Ρωμαίους φτωχούς αγρότες από τον Τιβέριο Γράκχο.
Σημειώσεις
<div class="references-small" style="font-size:85%; -moz-column-count:1; -webkit-column-count:1; column-count:1;"><i> α. Αναφέρεται από ορισμένες πηγές πως μια κόρη ή εγγονή του βασιλιά, η Βερενίκη, νυμφεύθηκε τον βασιλιά των Γαλατών της Μικράς Ασίας, Δειόταρο Α΄ τον Φιλορωμαίο. Αν αυτό ισχύει τότε ο Άτταλος δεν υπήρξε πράγματι άτεκνος, απλώς δεν είχε αρσενικό απόγονο για να τον διαδεχθεί.</i>
Εξωτερικοί σύνδεσμοι
Κατηγορία:Βασιλείς της Δυναστείας των Ατταλιδών Κατηγορία:Αρχαίοι Έλληνες βοτανολόγοι Κατηγορία:Αρχαίοι Έλληνες γεωπόνοι
Πανελλήνιο πρωτάθλημα στίβου ανδρών 1957
Το ΜΓ΄ Πανελλήνιο πρωτάθλημα στίβου ανδρών 1957 διεξήχθη από την Δευτέρα 22 ως την Τετάρτη 24 Ιουλίου 1957 στο Παναθηναϊκό Στάδιο στην Αθήνα, χωριστά από το αντίστοιχο Πανελλήνιο πρωτάθλημα στίβου γυναικών 1957. Πρωταθλητής αναδείχθηκε και πάλι ο Παναθηναϊκός Α.Ο.
Αναφορές
Ανδρων Κατηγορία:Στίβος το 1957 Κατηγορία:Διοργανώσεις στίβου στην Αθήνα
Αλίκη Πέρρερς
Η Αλίκη Πέρρερς (Alice Perrers, 1348 - 1400) ήταν Αγγλίδα ευγενής του 14ου αιώνα και ερωμένη του ηλικιωμένου βασιλιά Εδουάρδου Γ' μετά τον θάνατο όμως της συζύγου του βασιλίσσης Φιλίππης του Αινώ, ήταν πολύ όμορφη και μετά την σχέση της με τον Εδουάρδο Γ' η πλουσιότερη γυναίκα της Αγγλία, αργότερα της είχαν προσαχθεί πολλές κατηγορίες όπως της πορνείας και της ύπουλης παραπλάνησης του ηλικιωμένου βασιλιά.
Κατηγορίες σε βάρος της Αλίκης Πέρρερς από το αβαείο του Αλμπάν
Η Αλίκη Πέρρερς γεννήθηκε το 1348 κόρη του ευγενούς Σερ Ριχάρδου Πέρρερς σερίφη του Ερτφορντσάιρ και του Έσσεξ (1315 - 1319, 1327, 1329, 1330) και μέλος του Κοινοβουλίου την δεκαετία του 1330. Η οικογένεια του πατέρα της ήταν σε μακρόχρονη διαμάχη με το αβαείο του Αλμπάν, η διαμάχη αυτή έφερε την φυλάκιση του (1350) και στην συνέχεια την έκπτωση του (1359) και στην συνέχεια αναφέρεται ότι η κόρη του προσπάθησε να εκδικηθεί με την παραπλάνηση του ίδιου του βασιλιά οι συγκεκριμένες κατηγορίες δυσφήμησης για την Αλίκη καταγράφονται από το ίδιο το αβαείο του Αγίου Αλμπάν γι'αυτό δεν θεωρούνται τόσο αξιόπιστες. Ο ιστορικός Τόμας Βάλσινγκχαμ την αναφέρει σαν νόθη θυγατέρα ενός κόμητος του Έσσεξ και μιας πόρνης σε ταβέρνα η οποία ήταν πολύ άσχημη αλλά κατάφερε να προσελκύσει τον ηλικιωμένο βασιλιά μέσω της μαγείας κατηγορία πολύ συνηθισμένη για τις ερωμένες βασιλέων του μεσαίωνα. Αντίθετα ο ιστορικός Κάρολος Λέθμπριτζ Κίνγκφορντ περιγράφει ότι παγίδευσε τον Εδουάρδο Γ' με την ωραία της φωνή και οτι ο βασιλιάς ήταν πολύ καλός στα γούστα του προτιμώντας γυναίκες έξυπνες και όμορφες προσόντα τα οποία η Αλίκη τα είχε έντονα.
Ερωμένη του βασιλιά Εδουάρδου Γ' με τρία νόθα παιδιά την εποχή που ζούσε η βασίλισσα
Το 1362 η Αλίκη έφτασε στην Αγγλική βασιλική αυλή και μπήκε στην υπηρεσία της βασίλισσας Φιλίππης, ο Εδουάρδος Γ' την ερωτεύτηκε με την πρώτη ματιά όταν ο ίδιος ήταν 52 ετών και εκείνη 15, είχε μυστική σχέση μαζί της 6 χρόνια όσο ζούσε η βασίλισσα Φιλίππη αλλά την κράτησε μυστική με κάθε τρόπο μέχρι τον θάνατο της βασίλισσας από ιδροκόπια (1369). Μετά τον θάνατο της Φιλίππης ο Εδουάρδος Γ' αποκάλυψε απ'ευθείας την μυστική σχέση του με την Αλίκη η οποία ήταν τότε 21 έτους, η αποκάλυψη έφερε μεγάλο σκάνδαλο, σταδιακά έφερε μεγάλο μίσος σε βάρος της στην βασιλική αυλή. Ο ηλικιωμένος βασιλιάς της παραχώρησε τεράστιο ποσό που έφτανε τις 20.000 στερλίνες, τεράστια περιουσία, εκτάσεις, την έκανε μέλος του βασιλικού συμβουλίου και στο τέλος της έδωσε και όλη την πολιτική εξουσία μετατρέποντας την στον μοναδικό κυβερνήτη του βασιλείου αφού ο ίδιος ήταν άρρωστος. Ολόκληρη η βασιλική αυλή και ο Αγγλικός λαός εξοργίστηκαν επειδή ποτέ δεν είχε κατορθώσει μια γυναίκα ταπεινής καταγωγής να παραπλανήσει σε τέτοιον βαθμό κάποιον βασιλιά, την έντυνε με χρυσά φορέματα, πολυτελή κοσμήματα, και της έδωσε τον τίτλο της βασίλισσας του ηλίου, την περίοδο 1370 - 1376 η εξουσία της στο Αγγλικό βασίλειο ήταν ολοκληρωτική. Στα τέλη της ζωής του Εδουάρδου Γ' κατηγορήθηκε έντονα οτι έκανε μίζερη την ζωή του ηλικιωμένου βασιλιά και τον παραπλανούσε συνέχεια για να ικανοποιήσει τις φιλοδοξίες της. Σύμφωνα με τον Κάρολο Κάουλει η Αλίκη Πέρρερς είχε 3 νόθα παιδιά με τον βασιλιά Εδουάρδο Γ' τα οποία γεννήθηκαν και τα τρία την περίοδο που ζούσε ακόμα η βασίλισσα Φιλίππη, τα παιδιά αυτά ήταν τα εξής :
Γάμος της Αλίκης Πέρρερς με τον Γουλιέλμο Ουίνδσορ
Στα μέσα της δεκαετίας του 1370 η Αλίκη προσπάθησε να εξασφαλίσει το μέλλον της αφού γνώριζε καλά ότι ο βασιλιάς είναι ηλικιωμένος, άρρωστος και σε περίπτωση πολύ πιθανού θανάτου του το μίσος που είχε δημιουργήσει σε βάρος της έκρινε το μέλλον της πολύ κακό και αβέβαιο. Τον Νοέμβριο του 1375 πραγματοποίησε μυστικό γάμο με τον Σερ Γουλιέλμο Ουίνδσορ έναν ευγενή πρώην διοικητή της Ιρλανδίας ο οποίος ήταν επίσης αρκετά μεγαλύτερος της αφού ήταν εκείνος 53 ετών και η ίδια 27. Η Αλίκη έπεισε τον ηλικιωμένο βασιλιά να κάνει ξανά τον Γουλιέλμο διοικητή της Ιρλανδίας και τα κατάφερε παρά το γεγονός ότι είχε διωχθεί από την ίδια θέση λόγω της προηγούμενης κακοδιαχείρισης του. Ο Γουλιέλμος μετά τον γάμο τους έλλειπε για μεγάλο χρονικό διάστημα στην Ιρλανδία για να μην δημιουργήσει στον ηλικιωμένο βασιλιά υποψίες για τον μυστικό τους γάμο, ο Γουλιέλμος και η Αλίκη παρέμειναν παντρεμένοι μέχρι τον θάνατο του Γουλιέλμου στις 15 Σεπτεμβρίου/1384 χωρίς να αποκτήσουν δικά τους παιδιά. Όλοι οι κατήγοροι της την αποδίδουν ότι χρησιμοποιούσε την σχέση της με τον ηλικιωμένο Εδουάρδο Γ' μόνο για την ανάδειξη της σε πλούτη, εξουσία και δόξα χωρίς να τον αγαπήσει ποτέ, είχε φτάσει στο σημείο να ελέγχει 56 αρχοντικά, κάστρα και πόλεις σε 25 κομητείες σε ολόκληρη την Αγγλία αλλά απο αυτά μόνο τα 15 της είχαν δοθεί ως δώρο από τον βασιλιά Εδουάρδο Γ'. Το θράσος της έφτασε σε τέτοιο σημείο που όταν ο ηγούμενος του αβαείου του Αγίου Αλβάνου διεκδίκησε τα δικαιώματα του παρουσιάστηκε η ίδια στο βασιλικό δικαστήριο και τον πρόσβαλε λέγοντας του οτι η ίδια είναι η εξουσία και κανείς δεν μπορεί να τα βάλει μαζί της. Ο ηγούμενος του αβαείου του Αλβάνο κατόρθωσε τελικά κάτι που δεν τολμούσαν τόσοι άλλοι όσο ζούσε ακόμα ο Εδουάρδος Γ' (1376) την έσυρε κατηγορούμενη στο κοινοβούλιο το οποίο έκανε κατάσχεση στα εδάφη της. Η Αλίκη Πέρρρς επέστρεψε αργότερα στην Αγγλία και προσπάθησε να κερδίσει μερικά απο τα εδάφη της, πέθανε τον χειμώνα του 1400/1401 σε ηλικία 52 ετών και τάφηκε στην εκκλησία του Αγίου Λαυρεντίου στο Απμίνστερ.
Εξωτερικοί σύνδεσμοι
Κατηγορία:Άγγλοι ευγενείς
Άτταλος ο Ρόδιος
Ο Άτταλος ήταν αρχαίος γραμματικός, μαθηματικός και αστρονόμος, καταγόμενος από τη Ρόδο.
Τίποτε δεν έχει διασωθεί από τυχόν έργα του. Μνημονεύεται όμως το όνομά του σε υπόμνημα του Ιππάρχου περί των «Φαινομένων του Αράτου και του Ευδόξου». Στο σύγγραμμά του αυτό ο Ίππαρχος αναφέρει διάφορα παραδείγματα επί των παραπάνω φαινομένων, αποσπάσματα του οποίου έχουν διασωθεί. Στη νότια πλευρά της Ρόδου υπάρχει αρχαιολογικός χώρος προς επίσκεψη με μια σπηλιά, η οποία φημολογείται πως ήταν ο τόπος εργασίας του Άτταλου.
Πηγές
Κατηγορία:Αρχαίοι Έλληνες γραμματικοί Κατηγορία:Αρχαίοι Έλληνες μαθηματικοί Κατηγορία:Αρχαίοι Έλληνες αστρονόμοι Κατηγορία:Αρχαίοι Ρόδιοι
Bonfire
Bonfire είναι ο τίτλος της συλλογής πέντε CD του Αυστραλιανού Hard Rock συγκροτήματος AC/DC, η οποία κυκλοφόρησε στις 18 Νοεμβρίου του 1997.
Η συγκεκριμένη κυκλοφορία αποτελεί φόρο τιμής στον πρώην τραγουδιστή του συγκροτήματος, Μπον Σκοτ και βραβεύθηκε ως πλατινένια στις Ηνωμένες Πολιτείες.
Στο "Bonfire" συμπεριλήφθηκαν ηχογραφήσεις από την εποχή που ο Σκοτ ήταν στα φωνητικά των AC/DC, όπως και το άλμπουμ "Back In Black". Το "Live from the Atlantic Studios" ηχογραφήθηκε στις 7 Δεκεμβρίου 1977 στα στούντιο της "Atlantic Records" και το "Let There Be Rock: The Movie – Live in Paris" ηχογραφήθηκε στις 9 Δεκεμβρίου 1979 στο "Pavillon de Paris" του Παρισιού. Το box set περιλαμβάνει επίσης, την συλλογή "Volts" με ακυκλοφόρητα κομμάτια των AC/DC.
Live from the Atlantic Studios
1. Live Wire (A. Young, M. Young, Scott) - 6:16
3. High Voltage (A. Young, M. Young, Scott) - 5:57
4. Hell Ain't a Bad Place to Be (A. Young, M. Young, Scott) - 4:14
6. The Jack (A. Young, M. Young, Scott) - 8:37
Let There Be Rock: The Movie - Live in Paris
CD 1
1. Live Wire (A. Young, M. Young, Scott) - 8:04
2. Shot Down in Flames (A. Young, M. Young, Scott) - 3:39
3. Hell Ain't a Bad Place to Be (A. Young, M. Young, Scott) - 4:31
4. Sin City (A. Young, M. Young, Scott) - 5:25
5. Walk All Over You (A. Young, M. Young, Scott) - 5:07
6. Bad Boy Boogie (A. Young, M. Young, Scott) - 13:21
CD 2
2. Highway to Hell (A. Young, M. Young, Scott) - 3:31
3. Girls Got Rhythm (A. Young, M. Young, Scott) - 3:20
4. High Voltage (A. Young, M. Young, Scott) - 6:32
5. Whole Lotta Rosie (A. Young, M. Young, Scott) - 4:55
6. Rocker (A. Young, M. Young, Scott) - 10:45
7. T.N.T. (A. Young, M. Young, Scott) - 4:14
8. Let There Be Rock (A. Young, M. Young, Scott) - 7:34
Volts
2. Touch Too Much (A. Young, M. Young, Scott) - 6:35
4. Back Seat Conidential (A. Young, M. Young, Scott) - 5:21
5. Get It Hot (A. Young, M. Young, Scott) - 4:11
6. Sin City (A. Young, M. Young, Scott) - 4:51
7. She's Got Balls (A. Young, M. Young, Scott) - 7:58
8. School Days (Berry) - 5:05
9. It's a Long Way to the Top (If You Wanna Rock 'n' Roll) (A. Young, M. Young, Scott) - 5:10
10. Ride On (A. Young, M. Young, Scott) - 5:47
11. Interviews with Bon Scott (κρυφό κομμάτι το οποίο ξεκινάει μετά τα 5:56 του "Ride On''")
Back In Black
1. Hell's Bells (A. Young, M. Young, Johnson) - 5:10
2. Shoot to Thrill (A. Young, M. Young, Johnson) - 5:17
3. What Do You Do for Money Honey (A. Young, M. Young, Johnson) - 3:33
4. Given the Dog a Bone (A. Young, M. Young, Johnson) - 3:30
6. Back in Black (A. Young, M. Young, Johnson) - 4:14
7. You Shook Me All Night Long (A. Young, M. Young, Johnson) - 3:30
8. Have a Drink on Me (A. Young, M. Young, Johnson) - 3:57
9. Shake a Leg (A. Young, M. Young, Johnson) - 4:06
10. Rock and Roll Ain't Noise Pollution (A. Young, M. Young, Johnson) - 4:15
Θέσεις τσαρτ
Bonfire (άλμπουμ)
Επίσημη κυκλοφορία: 18 Νοεμβρίου 1997
Βραβεία
Bonfire (άλμπουμ)
Ηνωμένες Πολιτείες (RIAA Certification) : Πλατινένιος
Μέλη των AC/DC
Στις ηχογραφήσεις των τραγουδιών του "Bonfire" συμμετείχαν οι εξής μουσικοί:
Πηγές
Κατηγορία:Άλμπουμ του 1997 Κατηγορία:Compilation άλμπουμ των AC/DC
Γάμμα
Το γράμμα γάμμα (κεφαλαίο Γ, πεζό γ) είναι το τρίτο γράμμα του Ελληνικού αλφαβήτου. Στα αρχαία ελληνικά αντιπροσώπευε το υπερωικό κλειστό σύμφωνο /g/ ενώ στα νέα ελληνικά, με την μετατροπή του από κλειστό σε τριβόμενο /ɣ/, πραγματώνεται σε δύο φθόγγους, τον τριβόμενο υπερωικό [ɣ] (γάλα) και τον τριβόμενο ουρανικό [ʝ] (γέλιο) ενώ σε περιορισμένες περιπτώσεις συμβολίζει και το έρρινο ουρανικό [ŋ] (άγχος). Επίσης χρησιμοποιείται στην αναπαράσταση των διπλών γραμμάτων <γγ> και <γκ> που πραγματώνονται ως κλειστά υπερωικά [g].
Μια παραλλαγή του, το «λατινικό γάμμα», εμφανίζεται στο Διεθνές Φωνητικό Αλφάβητο όπου αντιπροσωπεύει το ηχηρό τριβόμενο υπερωικό σύμφωνο και ως γράφημα σε αλφάβητα αφρικανικών γλωσσών όπως των βερβερικών και της έβε.
Στο ελληνικό σύστημα αρίθμησης έχει αριθμητική αξία γ´ = 3.
Προέλευση
Έχει άμεση σχέση με το γράμμα G, g άλλων αλφαβήτων. Προήλθε από το φοινικικό γράμμα γκίμελ που αντιπροσώπευε το φώνημα /g/ η μορφή του οποίου προέρχεται πιθανότατα από το ιερογλυφικό σύμβολο που αναπαριστούσε ένα ρόπαλο. Το αντίστοιχο γράφημα του χαλκιδικού αλφαβήτου υπήρξε ο πρόγονος του λατινικού <C> έχοντας αρχικά υιοθετηθεί από τους Ετρούσκους όπου λόγω της απουσίας ηχηρού υπερωικού /g/ ταυτίστηκε με το άηχο /k/. Στα κλασικά λατινικά εφευρέθηκε το γράφημα <G> για να αντιπροσωπεύσει το ηχηρό.
Ως σύμβολο
Το γράμμα Γ, γ ως σύμβολο το συναντούμε σε διάφορες περιπτώσεις:
Βιβλιογραφία
γ
Μαλλακάστρα
Η Μαλλακάστρα (αλβανικά: Mallakastër) είναι περιοχή και δήμος στην κομητεία Φιερίου της νοτιοδυτικής Αλβανίας. Δημιουργήθηκε το 2015 από τη συγχώνευση των σημερινών δήμων Αρανίτας, Μπαλς, Φρατάρ, Γκρεσίτσε, Χεκάλ, Κούτε, Νγκρατσάν, Κέντερ Ντούκας και Σελίτε. Έδρα του δήμου είναι η πόλη Μπαλς (Βυλλίδα). Ο συνολικός πληθυσμός είναι 27.062 κάτοικοι (απογραφή 2011), σε συνολική έκταση 329,37 τ.χλμ.
Εξωτερικοί σύνδεσμοι
Κατηγορία:Πόλεις της Αλβανίας
Προεδρική εκλογή των Ηνωμένων Πολιτειών στο Νιου Χάμσαϊρ 1996
Αν και παραδοσιακά μια Ρεπουμπλικανική πολιτεία, το 1996 θα σηματοδοτούσε την δεύτερη προεδρική εκλογή στη σειρά που στο Νιου Χάμσαϊρ επικράτησε ο Δημοκρατικός Μπιλ Κλίντον, τότε εν ενεργεία πρόεδρος. Ο Κλίντον έλαβε 49,32% της λαϊκής ψήφου έναντι του Ρεπουμπλικανού αντιπάλου του, Μπομπ Ντολ, ο οποίος έλαβε 39.37%, μια διαφορά 9,95%. Ο Reform Party candi date Ross Perot finished in third with 9.69% of the popular vote.
Παραπομπές
Κατηγορία:Προεδρική εκλογή των Ηνωμένων Πολιτειών 1996
Σιδηροδρομικός Σταθμός Πετραλώνων
Ο Σιδηροδρομικός Σταθμός Πετραλώνων ήταν σταθμός του Ο.Σ.Ε., επί της σιδηροδρομικής γραμμής Βόλου - Μηλεών, σε χιλιομετρική θέση περίπου 13,400 από το σταθμό του Βόλου. Βρίσκεται στην Αρτέμιδα Μαγνησίας και πήρε το όνομά του από την περιοχή «Πετράλωνα», την οποία εξυπηρετούσε ως προαιρετική στάση. Η ακριβής ημερομηνία εγκαινίων του σταθμού είναι άγνωστη, αλλά πάντως έλαβε χώρα μετά το 1903. Έκλεισε στις 20 Ιουνίου 1971, μαζί με τη γραμμή Βόλου - Μηλεών. Ο σταθμός Πετραλώνων δεν διαθέτει κάποια ιδιαίτερη εγκατάσταση και ως σημείο αναμονής των συρμών χρησιμοποιούταν ο χώρος περί της λίθινης πεζογέφυρας του μονοπατιού που συνδέει τον Άγιο Βλάσιο με τα Πλατανίδια. Ο σταθμός υφίσταται και σήμερα, αλλά τα δρομολόγια του τρένου του Πηλίου δεν εκτελούν πλέον στάση σ' αυτόν.
Πετραλωνα Πετραλωνα
Παναγιώτης Καραβανάς
Ο Παναγιώτης Καραβανάς, γεννημένος στις 26 Αυγούστου 1984, είναι έλληνας καλαθοσφαιριστής, που αγωνίζεται για τον Έσπερο Πατρών στην Β' Εθνική Έλλάδος. Έχει ύψος 2,12 μέτρα και αγωνίζεται στην θέση σέντερ.
Καριέρα
Ο Παναγιώτης Καραβανάς έχει περάσει πολλά χρόνια στα ελληνικά γήπεδα της Α1, Α2 αλλά και Β' Εθνικής. Ξεκίνησε την καριέρα του στο Ηράκλειο, συνέχισε με την φανέλα του Ηλυσιακού και το 2005 ήρθε η μεγάλη μεταγραφή για την ομάδα του Άρη. Το 2007 πήγε δανεικός στην Α.Ε. Λάρισας. Την τριετία 2008-2011 πέρασε αγωνιζόμενος στον Πανερυθραϊκό, πριν διακόψει την καριέρα του για 2 χρόνια. Το 2013 επέστρεψε στα σαλόνια της Α2 με την φανέλα του Α.Σ.Ε. Δούκα, και μετά απο μία πολύ επιτυχημένη σεζόν, πήρε μεταγραφή για το Περιστέρι. Ο Παναγιώτης Καραβανάς περνάει τώρα τα τελευταία χρόνια της καριέρας του στον Έσπερο Πατρών στην Β' Εθνική.
Είναι διεθνής με την Εθνική Νέων, με την οποία έχει κατακτήσει και το ασημένιο μετάλλιο στο Μουντομπάσκετ Νέων του 2005, όπου είχε συμπαίκτες μεγάλα ονόματα της ελληνικής καλαθοσφαίρησης όπως τον Λουκά Μαυροκεφαλίδη, τον Παναγιώτη Βασιλόπουλο και τον Ίαν Βουγιούκα, και σκόραρε 0,4 πόντους ανά αγώνα.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Ηρακλείου Κατηγορία:Καλαθοσφαιριστές Ηλυσιακού Κατηγορία:Καλαθοσφαιριστές Άρη Κατηγορία:Καλαθοσφαιριστές Λάρισας Κατηγορία:Καλαθοσφαιριστές Εκπαιδευτηρίων Δούκα Κατηγορία:Καλαθοσφαιριστές Περιστερίου Κατηγορία:Καλαθοσφαιριστές Νέας Κηφισιάς Κατηγορία:Πάουερ φόργουορντ Κατηγορία:Σέντερ
Κώτας Φλώρινας
Ο Κώτας είναι ορεινός οικισμός της Περιφερειακής Ενότητας Φλώρινας στη Μακεδονία. Διοικητικά, σύμφωνα με το «Πρόγραμμα Καλλικράτης» από 1/1/2011, ανήκει στη Δημοτική Ενότητα Κρυσταλλοπηγής του Δήμου Πρεσπών.
Τοποθεσία
Το χωριό βρίσκεται στο νοτιοδυτικό τμήμα της Π.Ε. Φλώρινας, στα νοτιοανατολικά της Μικρής Πρέσπας, όντας χτισμένο σε υψόμετρο περίπου 685 μέτρων στην κοιλάδα του σχηματίζει ο Λαδοπόταμος. Από την περιοχή διέρχονται τόσο οι εθνικές οδοί ΕΟ2 και ΕΟ15 όσο και η οδική αρτηρία που συνδέει τη Φλώρινα με την Καστοριά με το να χωριό βρίσκεται σε τοποθεσία πολύ κοντά στο μέσω της διαδρομής Φλώρινα-Καστοριά.
Εγγύς του οικισμού βρίσκονται: στα νότια το χωριό Βατοχώρι, στα νοτιοδυτικά η Κρυσταλλοπηγή, στα βορειοδυτικά τα χωριά Καρυές και Μικρολίμνη στην περιοχή του εθνικού δρυμού των Πρεσπών, ενώ στα βόρειά του βρίσκονται τα χωριά Πράσινο και Ανταρτικό. Στα ανατολικά του -μετά τις κορυφές Αγνάντια και Τσούκα- βρίσκονται τα χωριά Μελάς, Άνω Μελάς και Μακροχώρι. Απέχει από τη Φλώρινα 37,5 χλμ., ενώ από την Καστοριά 32,5 χλμ.